Čiovo V akej lehote je potrebné uhradiť akontáciu za dovolenku v Chorvátsku?
Pre potvrdenie rezervácie sa klient zaväzuje v lehote do 24 hodín (nedele a štátne sviatky sa nepočítajú) od vystavenia výzvy k platbe uskutočniť platbu za rezerváciu a potvrdenie o úhrade následne zaslať cestovnej kancelárii. Presný dátum, do ktorého sa cestovná kancelária zaväzuje poskytnúť lehotu pre potvrdenie rezervácie (prednostné právo kúpy pre klienta), je uvedený v každej vystavenej výzve k platbe v rubrike 'lehota splatnosti'. Od momentu, kedy klient odošle požiadavku na rezerváciu až do vypršania lehoty pre potvrdenie rezervácie, sa rezervované dni stiahnu z ponuky a právo prednostnej kúpy patrí nositeľovi rezervácie. Počas trvania opcie rezervácia predmetného objektu zo strany iného klienta v rovnakom termíne nie je možná. Rezervované termíny sú na stránke označené žltou farbou. Ak v lehote splatnosti klient uskutoční platbu za rezerváciu a potvrdenie o úhrade pošle cestovnej kancelárii, hneď po preverení uskutočnenej platby bude rezervovaný termín označený na stránke červenou farbou. Tým v nasledujúcom období už nebude možné uskutočniť rezerváciu rovnakej ubytovacej jednotky, ktorá by sa čo len čiastočne prekrývala s potvrdeným termínom. Ak v stanovenej lehote cestovná kancelária neobdrží potvrdenie o realizácii platby, chápe to ako odstúpenie klienta od zadanej požiadavky na rezerváciu. Po uplynutí lehoty splatnosti už rezervovaný termín na stránke nebude označený žltou farbou a bude opäť vrátený do predaja.
Cestovná kancelária sa zaväzuje ihneď po pripísaní uhradenej platby na účet cestovnej kancelárie, resp. ihneď po autorizácii platby kreditnou kartou, zaslať klientovi mailom všetky dôležité informácie o ubytovaní v Chorvátsku, ktoré zahŕňajú:  meno a priezvisko majiteľa objektu  adresu objektu  telefónne číslo pevnej linky v samotnom objekte  všetky potrebné telefonické kontakty (domáci telefón, telefón do práce, mobil a fax) V prípade komplikovanejšieho príchodu na uvedenú adresu Vám mailom zašleme aj popis ako najľahšie nájsť vybraný objekt.